**Nummer:** 2219

**Titel:** Personbefordring med taxi

**Kort titel:** Taxi

**Status:** GOD

**Godkendelsesperiode:** 29-05-2009 og fremefter

**Beskrivelse af jobområdet**

**Definition af jobområdet**

Taxichaufførjobbet udføres typisk i køretøjer til mindre end 9 personer, og kan omhandle taxikørsel, limousinekørsel og handicapbefordring.

Opgaverne i forbindelse med personbefordring i taxi udføres af medarbejdere, der har opnået kompetencen gennem en kombination af virksomhedsoplæring og deltagelse på uddannelser og af faglærte chauffører samt af mellemledere.

Justitsministeriet fastlægger krav til erhvervelse af kørekort, og gennemfører test inden for de beskrevne kvalifikationer.

Trafikministeriet (Færdselsstyrelsen) definerer, at taxichauffører skal gennemføre og bestå en kvalifikationsprøve, før de kan opnå tilladelse til at arbejde som taxichauffør, ligesom der i fremtiden vil blive stillet krav om deltagelse i en obligatorisk efteruddannelse hvert 5. år.

Jobområdets ansatte er jævnligt beskæftiget med oplæring af nye medarbejdere af forskellig etnisk oprindelse, hvilket stiller krav om empati og kendskab til etniske forskelligheder i det Danske samfund.

**Typiske arbejdspladser inden for jobområdet**

Medarbejderne på de typiske arbejdspladser inden for taxiområdet udfører almindelig taxikørsel og normalt kun denne befordringsydelse, men kan også beskæftige sig med en kombination af siddende patientbefordring, befordring af bevægelseshæmmede, almindelig taxikørsel, kørsel i flextrafik og limousinekørsel.

Jobområdet omfatter følgende brancheområder:

Foruden løst og fastansatte chauffører, omfatter kørsel med taxi også selvstændige vognmænd med en eller flere bevillinger, der som oftest er samlet under et fælles bestillingskontor.

Kørslen udføres med personbiler registreret til befordring af op til 8 passagerer og køretøjer, der er specielt indrettet til kørestole samt mindre busser med op til 15 passagerer.

Typiske jobfunktioner inden for området er:

- Chauffører med primært operative opgaver.

- Chauffører med operative og administrative opgaver.

- Drifts- og kørselsledere.

- Selvstændige vognmænd.

**Medarbejderne på arbejdspladserne inden for jobområdet**

Jobområdet beskæftiger 10 - 12.000 ansatte inden for taxiområdet. Arbejdet udføres af medarbejdere, der har opnået kompetencen gennem en kombination af virksomhedsoplæring, deltagelse på uddannelser og af faglærte chauffører.

Mange har en chauffør grunduddannelse inden for taxiområdet i arbejdsmarkedsuddannelsessystemet som baggrund.

De typiske operative medarbejdere inden for taxiområdet er mænd, men der ansættes flere og flere kvinder inden for området. Endvidere er der beskæftiget en del chauffører med anden etnisk baggrund.

Der findes medarbejdere inden for jobområdet, som har problemer med de grundlæggende almene færdigheder, såsom at læse, skrive, regne og fremmedsprog. Medarbejdere har særligt behov for sprogfærdigheder, idet der befordres mange udenlandske kunder.

De medarbejdere, der søger eller har beskæftigelse inden for jobområdet, har brug for generelle og personlige kompetencer. Specifikt skal de kunne tale, læse og skrive ubesværet på dansk samt være i besiddelse af fremmedsprogskompetencer. Ligeledes skal medarbejdere være i besiddelse af IT-kompetencer, således at de kan anvende og varetage fx billetterings-, kontrol-, planlægnings- og beregningsopgaver. Endelig skal medarbejdere være åbne for at arbejde i en multikulturel virksomhed, hvor mangfoldighed bliver anset for en styrke.

Taxichauffører arbejder i et miljø med mange forskelligartede distraktionsfaktorer, med oprindelse såvel internt i bilen som i den omgivende trafik, og taxichaufføren skal under disse forhold kunne koncentrere sig om personbefordringsopgaven uden at skade hverken kunde, bil eller sig selv, ligesom chaufføren skal kunne håndtere eksterne distraktionsfaktorer fra den omgivende trafik.

For de fleste chauffører inden for jobområdet kræves det - ud over kørekort (B-erhverv) - at de har nogle af flg. certifikater og uddannelsesbeviser, for at kunne udføre deres erhverv.

Det drejer sig om:

- Taxi kvalifikationsbevis.

- Førerkort.

- Kurset Befordring af bevægelseshæmmede.

**Arbejdsorganisering på arbejdspladserne inden for jobområdet**

Taxichauffører arbejder typisk alene, men med megen kundekontakt.

Arbejdstiderne er vekslende og med meget store krav til fleksibilitet.

Mange chauffører skal kunne klare at tilpasse løsningen af befordringsopgaven i uforudsete situationer.

De fleste virksomheder er specialiserede inden for én type personbefordring, men der findes virksomheder, som omfatter flere arbejdsområder og hvor erhvervschaufføren veksler mellem arbejdsopgaverne.

Jobområdets ansatte er jævnligt beskæftiget med oplæring af nye medarbejdere med forskellig etnisk, religiøs og kulturel baggrund.

**Beskrivelse af de tilhørende arbejdsmarkedsrelevante kompetencer**

**Kendskab til regler for taxikørsel**

**Kort beskrivelse af kompetencen og dens anvendelse i jobområdet**

Jobområdets ansatte har kendskab til:

- Gældende arbejdstidsregler inden for personbefordringsområdet.

- Rettigheder og pligter for chaufføren i forhold til certifikat- og uddannelseskrav.

- Regler for taxibefordring, herunder ansvars- og forsikringsforhold.

- Køretøjets attester/dokumenter og chaufførens dokumenter.

I tilfælde af færdselsuheld m.v. kan chaufføren foretage lovpligtig afmærkning af køretøjet med havariblink og advarselstrekant samt foretage korrekt anmeldelse til politi og arbejdsgiver.

**Teknologi og arbejdsorganisering**

Værktøjerne, der står til rådighed for jobområdets ansatte, strækker sig fra opslag i håndbøger til IT-baserede vejfindingssystemer og IT-baserede betalingssystemer.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Ingen særlige kvalifikationskrav.

**Kompetencens udbredelse på arbejdspladser i jobområdet**

Kompetencen skal beherskes af alle typer medarbejdere inden for jobområdet.

**Beskrivelse af de tilhørende arbejdsmarkedsrelevante kompetencer**

**Konkurrenceforhold, organisering og økonomi**

**Kort beskrivelse af kompetencen og dens anvendelse i jobområdet**

Jobområdets ansatte har kendskab til de omkostninger og indtægter, der er forbundet med virksomhedsdrift inden for taxiområdet, herunder befordringsopgavens indflydelse på omkostninger og indtjening i en moderne taxivirksomhed.

Chaufføren har grundlæggende kendskab til driftsøkonomiske principper, fx faste og variable omkostninger.

Jobområdets ansatte har indsigt i konkurrenceforhold, organisering og vilkår for udbud og licitation på taxiområdet.

**Teknologi og arbejdsorganisering**

Vognmændene organiserer sig i stigende grad i større bestillingscentraler, som bedre er i stand til at give tilbud på store kørselskontrakter, hvilket betyder, at der kommer en stigende afstand mellem kunde og leverandør. Denne barriere skal chaufføren forsøge at minimere, således at kunden får indtryk af en professionel leverance

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Kompetencen skal beherskes af alle typer medarbejdere inden for jobområdet.

**Beskrivelse af de tilhørende arbejdsmarkedsrelevante kompetencer**

**Levering af kvalitet og service**

**Kort beskrivelse af kompetencen og dens anvendelse i jobområdet**

Jobområdets ansatte kan - med den nødvendige sproglige kompetence - levere en god kundeservice efter virksomhedens principper, herunder evne at forebygge eller afværge konflikter. Denne service kan også leveres over for udenlandske kunder og samarbejdspartnere.

Jobområdets ansatte er i besiddelse af den fleksibilitet og samarbejdsevne m.v., som gør, at arbejdet kan udføres med kvalitet og høj grad af service, ligesom de ansatte forstår betydningen af den personlige fremtræden over for virksomhedens kunder.

Jobområdets ansatte har en meget høj serviceprofil bl.a. kulturforståelse og sproglige kompetencer.

Jobområdets ansatte er jævnligt beskæftiget med oplæring af nye medarbejdere af forskellig etnisk oprindelse, hvilket betyder at mange af områdets ansatte skal kunne fungere som mentor for nye chauffører.

**Teknologi og arbejdsorganisering**

De fleste chauffører arbejder det meste af tiden alene, men de har ofte en bred kundekontakt og fungerer som virksomhedens ansigt udadtil. Derfor er kundeservice, samarbejdsevne og kommunikationsevne, samt personlig fremtræden meget væsentlige kompetencer.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Kompetencen skal beherskes af alle typer medarbejdere inden for jobområdet.

**Beskrivelse af de tilhørende arbejdsmarkedsrelevante kompetencer**

**Rationel, hensynsfuld, sikker og energiøkonomisk kørsel**

**Kort beskrivelse af kompetencen og dens anvendelse i jobområdet**

Chaufføren kan udføre personbefordring på en færdselssikkerhedsmæssig forsvarlig måde under hensyntagen til passagerers komfort og sikkerhed samt gennemføre kørslen, således at arbejdsmiljø og energi- og miljørigtig kørsel fremmes.

Chaufføren har grundlæggende kendskab til IT, arbejdsmiljø og ergonomi samt kendskab til køretøjernes miljøpåvirkninger.

Chaufføren har en grundlæggende køreteknisk indsigt, ligesom chaufføren kan håndtere mange samtidige distraktionsfaktorer i form af fx kontakt med kunder, uventede hændelser i trafikken og evt. vejrmæssige udfordringer.

Taxichauffører arbejder i et miljø med mange forskelligartede distraktionsfaktorer, med oprindelse såvel internt i bilen som i den omgivende trafik, og taxichaufføren skal under disse forhold kunne koncentrere sig om personbefordringsopgaven uden at skade hverken kunde, bil eller sig selv, ligesom chaufføren skal kunne håndtere eksterne distraktionsfaktorer fra den omgivende trafik.

**Teknologi og arbejdsorganisering**

Køretøjer i personbefordring bliver udstyret med mere og mere avanceret udstyr, som kan støtte chaufføren til at udføre rationel, hensynsfuld, sikker og økonomisk kørsel.

Udstyret spænder over områder fra navigationsanlæg, automatisk betaling og til tekniske hjælpesystemer i forbindelse med selve kørslen.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Flere og flere virksomheder sender systematisk deres medarbejdere på efteruddannelse inden for denne kompetence.

**Beskrivelse af de tilhørende arbejdsmarkedsrelevante kompetencer**

**Sundhed, sikkerhed, arbejdsmiljø og adfærd i nødsituationer**

**Kort beskrivelse af kompetencen og dens anvendelse i jobområdet**

Jobområdets ansatte er opmærksomme på arbejdsulykker og hvordan disse kan forebygges, således at vedkommende, på baggrund af sit grundlæggende brancherettede kendskab, kan yde den nødvendige indsats. Chaufføren kan forebygge yderligere påvirkninger og skader samt reagere hensigtsmæssigt ved brand.

Jobområdets ansatte har en grundlæggende forståelse for elementær sikkerhed på arbejdspladsen inden for branchen, herunder i virksomheden, i eller ved køretøjet, således at vedkommende kan anvende sin viden ved løsning af opgaver, som indebærer sikkerhedsmæssige risici.

Jobområdets ansatte kan forholde sig aktivt til at mindske arbejds- og belastningsskader og til at styrke egen sundhed på baggrund af viden om, hvordan de fysiske og psykiske belastningsfaktorer kan påvirke det enkelte menneske og hvordan adfærd og holdninger kan påvirke arbejdslivet.

Chaufføren skal, afhængig af jobfunktion, have særlige kompetencer inden for kendskab til ergonomi, herunder løfte-/bæreteknik.

Medarbejderen skal have kendskab til de regler og anvisninger, der er for arbejdets tilrettelæggelse, indretning og udførelse, som udstedes af Arbejdstilsynet.

**Teknologi og arbejdsorganisering**

Chaufførarbejdspladser er i dag kendetegnet ved betydelige sundhedsmæssige belastninger. Det er således en statistisk kendsgerning, at chauffører udsættes for store psykiske og fysiske belastninger, som har placeret denne erhvervsgruppe blandt de mest udsatte på arbejdsmarkedet. Ikke blot med arbejdsrelaterede skader, men tillige med en meget høj dødelighed.

Erhvervets særlige vilkår, der bl.a. består af "alene" arbejdspladser, hvor chaufførerne har lange stillesiddende perioder, ofte efterfulgt af tunge løft, fx besværlig bagagehåndtering, hjælp til bevægelseshæmmede, samt besværlige vilkår m.h.t. sund ernæring, motion m. v., fordrer en stigende bevidsthed hos såvel medarbejdere som virksomheder om betydningen af sund levevis med det formål at øge trafiksikkerheden, forlængelse af levealder samt mindskelse af erhvervsrelaterede sygdomme.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Ingen særlige kvalifikationskrav.

**Kompetencens udbredelse på arbejdspladser i jobområdet**

Denne kompetence skal beherskes af alle medarbejdere.

**Beskrivelse af de tilhørende arbejdsmarkedsrelevante kompetencer**

**Taxikørsel**

**Kort beskrivelse af kompetencen og dens anvendelse i jobområdet**

Medarbejderen kan udføre befordring med taxi. Befordringen udføres under hensyntagen til passagerernes sikkerhed og komfort samt gældende lovgivning.

Chaufføren er i stand til at vurdere egen og andre trafikanters adfærd, således at vedkommende kan udføre en sikker og forsvarlig kørsel.

Chaufføren kan reagere hensigtsmæssigt i tilfælde af færdselsuheld og/eller -ulykke. Endvidere behersker chaufføren forskellige former for radiokommunikation.

Jobområdets ansatte kan planlægge befordringer lokalt og nationalt ved hjælp af vejkort med målestoksforhold og signaturforklaringer samt anvende GPS og ruteplanlægningsprogrammer.

Chaufføren kan foretage planlægning af turforløb og gennemføre dette i praksis samt overholde en tidsplan.

Chauffører, der udfører taxikørsel, kan anvende taxameter samt forskellige afregningsformer over for kunden, såsom: Kontant afregning og betaling med forskellige kreditkort.

Jobområdets ansatte skal besidde en grundlæggende læse- og regnekompetence samt skal kunne anvende IT-baseret kommunikationsudstyr, navigationsudstyr og PC.

Chaufføren har ansvaret for at foretage de eftersyn og den vedligeholdelse, som materiellets manualer og virksomhedens politik på området foreskriver og medarbejderen skal kende de krav, som færdselsloven stiller, samt være opmærksom på Arbejdstilsynets anvisninger.

Taxikørsel omfatter egentlig kørsel med taxi, handicapkørsel og limousinekørsel. Trafikselskaberne udbyder endvidere kombinationer heraf, hvilket stiller krav til chaufføren i retning af at kunne håndtere flere forskellige personkategorier med forskellige fysiske og sociale kvalifikationer. Trafikselskaberne arbejder på at indføre en regelmæssig recertificering af de ansatte chauffører.

**Teknologi og arbejdsorganisering**

De fleste virksomheder er specialiserede inden for én type personbefordring, men der findes virksomheder, som omfatter flere arbejdsområder og hvor erhvervschaufføren veksler mellem arbejdsopgaverne.

De køretøjer, der anvendes, er bygget og udstyret specielt til arbejdsopgaven.

Teknologien, som anvendes i forbindelse med serviceringen af passagererne, er i konstant udvikling, men det er stadig alene chaufførens ansvar, at arbejdet bliver udført korrekt og sikkert under hensyntagen til passagerernes forventninger til komfort og rettidighed.

Teknologien, som anvendes til at beherske kompetencen, strækker sig fra færdighed i at slå op i kortbøger over at kunne foretage en rationel ruteplanlægning til at kunne anvende elektroniske ruteplanlægningsværktøjer samt navigationsudstyr.

Langt de fleste chauffører inden for taxiområdet skal være i besiddelse af denne kompetence og skal kunne anvende navigationsudstyr og satellitkommunikation.

Transportmateriel gennemgår en stadig teknologisk udvikling. Den enkelte chauffør har ansvaret for, på baggrund af kendskab til køretøjers opbygning, indretning, udstyr og funktioner, at udføre de lovbefalede daglige driftseftersyn og dermed foretage forebyggende vedligeholdelse og drifts- og færdselssikkerhedsmæssige eftersyn på taxier.

Chaufføren kan foretage elementær fejlfinding og udbedring af mindre driftsfejl på taxier og kan afgive fejlmelding til administration/værksted.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

De ansatte skal være i besiddelse af ét eller flere af følgende kørekort og certifikater.

- Kørekort til personbil (B-erhverv).  
- Kørekort C.

- Kørekort D-erhverv.

- Taxi kvalifikationsbevis.

- Førerkort.

Kørekort til erhvervsmæssig personbefordring og kvalifikationsbeviset skal fornyes hvert 5. år.

**Kompetencens udbredelse på arbejdspladser i jobområdet**

Den enkelte medarbejder kan typisk løse én eller flere af de opgaver, som kendetegner de forskellige befordringsformer.

**Aktuelt tilkoblede mål**

Niveau kan angives ved enkeltfag.

| **Nummer, niveau og titel** | | **EUU** | **Varighed**  **i dage** |  | **Tilknyttet i perioden** |
| --- | --- | --- | --- | --- | --- |
| 40041 | Den personlige uddannelses- og jobplan | AA | 2,0 |  | 09-09-2014 og fremefter |
| 40065 | Uheldforebyggelse for erhvervschauffører | AK | 1,0 |  | 21-03-2014 og fremefter |
| 40137 | Fagunderstøttende dansk som andetsprog for F/I | AP | 10,0 |  | 01-01-2010 og fremefter |
| 40390 | Psykisk arbejdsmiljø i faglærte og ufaglærte job | AD | 2,0 |  | 01-07-2013 til 30-09-2015 |
| 40391 | Arbejdsmiljø inden for faglærte og ufaglærte job | AD | 2,0 |  | 01-07-2013 til 30-09-2015 |
| 40392 | Ergonomi inden for faglærte og ufaglærte job | AD | 2,0 |  | 01-07-2013 og fremefter |
| 40503 | Praktikvejlederens kommunikation med elev/lærling | AD | 2,0 |  | 01-07-2013 og fremefter |
| 40532 | Introduktion til arbejdsmarkedsuddannelserne (F/I) | AP | 3,0 |  | 01-01-2010 og fremefter |
| 40533 | Introduktion til et brancheområde (F/I) | AP | 40,0 |  | 01-01-2010 og fremefter |
| 40534 | Arbejdsmarked, it og jobsøgning (F/I) | AP | 40,0 |  | 01-01-2010 og fremefter |
| 40535 | Introduktion til det danske arbejdsmarked (F/I) | AP | 3,0 |  | 01-01-2010 og fremefter |
| 40857 | Sundhed for personbefordringschauffører | AK | 2,0 |  | 01-01-2010 og fremefter |
| 42730 | Introduktion til førstehjælp på jobbet | AP | 0,4 |  | 01-01-2010 og fremefter |
| 42851 | Sikker adfærd - nul arbejdsulykker | AK | 1,0 |  | 26-05-2010 og fremefter |
| 42903 | Køreteknik ajourføring | AK | 1,0 |  | 22-06-2010 og fremefter |
| 43149 | Konflikthåndtering for personbefordringschauffører | AK | 2,0 |  | 14-09-2010 og fremefter |
| 43343 | Praktik for F/I | AP | 48,0 |  | 01-01-2010 og fremefter |
| 43962 | Køreteknik og ny teknologi | AK | 2,0 |  | 01-01-2010 og fremefter |
| 44978 | Jobrelateret fremmedsprog med nuanceret ordforråd | AD | 5,0 |  | 01-07-2013 og fremefter |
| 44979 | Jobrelateret fremmedsprog med basalt ordforråd | AD | 5,0 |  | 01-07-2013 og fremefter |
| 45075 | Brug af diagramark og kontrolapparat | AK | 1,0 |  | 01-01-2010 og fremefter |
| 45082 | Manøvrering, forsikringer og færdselsregler | AK | 3,0 |  | 01-01-2010 og fremefter |
| 45083 | Arbejdsulykker og adfærd i nødsituationer | AK | 3,0 |  | 01-01-2010 og fremefter |
| 45107 | Sundhed, sikkerhed, service og logistik | AK | 3,0 |  | 01-01-2010 og fremefter |
| 45115 | Energirigtig kørsel, kategori B | AK | 3,0 |  | 01-01-2010 og fremefter |
| 45122 | Køreteknik | AK | 2,0 |  | 01-01-2010 og fremefter |
| 45126 | Køreteknik, miljø og arbejdsfunktioner | AK | 3,0 |  | 01-01-2010 og fremefter |
| 45215 | Grundlæggende faglig regning | AP | 2,0 |  | 09-01-2015 og fremefter |
| 45261 | Kundeservice | AK | 3,0 |  | 01-01-2010 og fremefter |
| 45266 | Befordring af bevægelseshæmmede | AK | 5,0 |  | 01-01-2010 og fremefter |
| 45347 | Grundlæggende faglig matematik | AP | 3,0 |  | 09-01-2015 og fremefter |
| 45369 | Videndeling og læring for medarbejdere | AA | 3,0 |  | 01-01-2010 og fremefter |
| 45511 | Faglig læsning | AP | 2,0 |  | 09-01-2015 og fremefter |
| 45536 | Faglig skrivning | AP | 3,0 |  | 09-01-2015 og fremefter |
| 45545 | Dansk som andetsprog for F/I, basis | AP | 40,0 |  | 09-01-2015 og fremefter |
| 45567 | Dansk som andetsprog for F/I, alment niveau | AP | 40,0 |  | 09-01-2015 og fremefter |
| 45569 | Dansk som andetsprog for F/I, udvidet niveau | AP | 40,0 |  | 09-01-2015 og fremefter |
| 45571 | Fagunderstøttende dansk som andetsprog for F/I | AP | 10,0 |  | 09-01-2015 og fremefter |
| 45572 | Dansk som andetsprog for F/I, basis | AP | 40,0 |  | 01-01-2010 og fremefter |
| 45573 | Dansk som andetsprog for F/I, alment niveau | AP | 40,0 |  | 01-01-2010 og fremefter |
| 45574 | Dansk som andetsprog for F/I, udvidet niveau | AP | 40,0 |  | 01-01-2010 og fremefter |
| 45644 | Kommunikation og kulturforståelse | AK | 2,0 |  | 01-01-2010 og fremefter |
| 45870 | Sundhed for erhvervschauffører | AK | 1,0 |  | 24-11-2010 og fremefter |
| 45917 | Praktikvejledning af eud-elever/lærlinge | AF | 1,0 |  | 01-01-2010 og fremefter |
| 46493 | Konflikthåndtering | AK | 3,0 |  | 23-08-2010 og fremefter |
| 46494 | Rutebilkørsel udbud | AK | 5,0 |  | 15-10-2010 og fremefter |
| 46926 | Kvalifikation til taxikørsel | AK | 6,0 |  | 22-11-2011 og fremefter |
| 46927 | Personbefordring med taxi | AK | 25,0 |  | 22-11-2011 og fremefter |
| 46941 | Befordring af sygdoms- og alderssvækkede pas. | AK | 2,0 |  | 08-04-2013 til 31-12-2015 |
| 46943 | Befordring af fysisk handicappede passagerer | AK | 2,0 |  | 08-04-2013 til 31-12-2015 |
| 47124 | Energi. kørsel - person, m. low fidelity simulator | AK | 1,0 |  | 21-12-2011 og fremefter |
| 47668 | Grundlæggende faglig regning | AP | 2,0 |  | 01-07-2013 og fremefter |
| 47669 | Grundlæggende faglig matematik | AP | 3,0 |  | 01-07-2013 og fremefter |
| 47670 | Faglig læsning | AP | 2,0 |  | 01-07-2013 og fremefter |
| 47671 | Faglig skrivning | AP | 3,0 |  | 01-07-2013 og fremefter |
| 47961 | Energiøkonomisk kørsel for erhvervschauffører | AK | 1,0 |  | 01-04-2014 og fremefter |
| 48012 | Instruktører og elever i praktikcentret | AP | 2,0 |  | 18-12-2014 og fremefter |
| 48013 | Mål og læring i praktikcentret | AP | 2,0 |  | 18-12-2014 og fremefter |
| 48049 | Arbejdsmiljø 1 i faglærte og ufaglærte job | AD | 2,0 |  | 20-04-2015 og fremefter |
| 48050 | Arbejdsmiljø 2 i faglærte og ufaglærte job | AD | 2,0 |  | 20-04-2015 og fremefter |
| 48104 | Befordring af sygdoms- og alderssvækkede pas. | AK | 2,0 |  | 22-05-2015 og fremefter |
| 48105 | Befordring af fysisk handicappede passagerer | AK | 2,0 |  | 22-05-2015 og fremefter |